जिसुवा नोंथांनि बासायगिरि ने ? गोबां मानसियानो सानो ख्रीस्तियान जानाया गेरजायाउ थांनाय, नियमपफोर मानिनाय एबा माउनाङै फाब फोरखौ माउयै । बेनो ख्रीस्तियान जानाय नङा । नंगुबै ख्रीस्तियान जानाया जाबाय जिसु ख्रीष्टजों गाउनि सोमोनदो लाखिनाय । जिसुखौ गाउनि बासायगिरि होन्नानै नाजाउनाया जाबाय, नोंथाङा बिनि सायाउ गाउनि फोथायनायखौ दोन्नानै बिखौ बर्सा खालामनाय । गुबुनखौ फोथायनानै राउबो बासायजानायखौ मोन्नो हाया । माबाफोर माउनायजों रायबो फाबनि निमाहा मोन्नो हाया । बासायजानायनि मोनसेल लामायानो जाबाय जिसुखौ गाउनि बासायगिरि होन्नानै नाजाउनाय, बिनि थैनायखौ नोंथांनि फाबनि बेसेन होन्नानै फोथायनाय आरो बिनि थांखांफिन्नायजों जोबनोगोयै जिउ मोनबाय होन्नानै फोथायनाय (जहान 3:16) । जिसु ख्रीष्टआ नोंथांनि बासायगिरि ने ?